Φαραώ.
Ποιος είσαι;
Φαραώ.
Φανερώσου.
Θα εκπέσεις.
Είμαι ο εξολοθρευτής.
Η αυτοκρατορία σου θα πέσει.
Είμαι ο εξολοθρευτής.
Φαραώ.
Θεοί.
Τι συμβαίνει;
Είμαι ο εξολοθρευτής.
Άρχοντά μου.
Άρχοντά μου. Είστε καλά;
Είδα ένα όνειρο.
Με περιέβαλε σκοτάδι.
Η σκιά ενός άντρα.
Χαμάν, βάλε περιπολίες στους δρόμους.
Υπάρχει ένας δολοφόνος ανάμεσά μας.
Ναι, μεγαλειότατε.
ΔΙΑΘΗΚΗ Η ΙΣΤΟΡΙΑ ΤΟΥ ΜΩΥΣΗ
ΜΕΡΟΣ 2: ΟΙ ΠΛΗΓΕΣ
Κατά το Νέο Βασίλειο,
όταν έλαβε χώρα η ιστορία της Εξόδου,
οι Αιγύπτιοι λάτρευαν ένα πάνθεον θεοτήτων, πολλούς θεούς,
κάποιους με κεφάλι ζώου, κάποιους με κεφάλι ανθρώπου,
οι οποίοι προσλάμβαναν διαφορετικές πτυχές του φυσικού κόσμου
που μπορούσαν να αξιοποιηθούν για τον λαό της Αιγύπτου.
Ο φαραώ θεωρούνταν μεσάζοντας
μεταξύ ανθρώπων και θεών.
Έτσι, έφτιαχναν μέχρι και αγάλματα με μεγάλα αυτιά,
για να μπορούν να ακούν τους ανθρώπους
και να μεταφέρουν τις προσευχές τους στους θεούς.
Ο φαραώ ήταν ημίθεος.
Στην ουσία, ήταν θεός στη Γη.
Ήταν ο μεσολαβητής μεταξύ του θνητού και του θεϊκού κόσμου.
Το αληθινό δράμα της Εξόδου δεν είναι μεταξύ Μωυσή και φαραώ.
Στην ουσία, είναι μεταξύ του θεού του Ισραήλ, Γιαχβέ,
και των θεών της Αιγύπτου.
Αυτή είναι η πραγματική ένταση
και ποιος θα έχει δικαίωμα στον λαό του Ισραήλ.
Θα υπηρετούν τον φαραώ ως σκλάβοι
ή θα υπηρετούν τον Γιαχβέ ως πιστοί;
ΓΕΣΕΝ
Θα επιστρέψεις στην Αίγυπτο.
Ο φαραώ δεν θα τους ελευθερώσει.
Θα αντισταθεί και θα τον πατάξω γι' αυτό.
Ανήκει στον πρόγονό μας, τον Ιωσήφ,
που ήταν γιος του Ιακώβ,
που ήταν γιος του Ισαάκ,
που ήταν γιος του Αβραάμ.
Ο Μωυσής μαθαίνει την ισραηλιτική του ταυτότητα
αργότερα στη ζωή του.
Θα έλεγα ότι είναι υβρίδιο Αιγύπτιου και Ισραηλίτη.
Το γεγονός ότι γνώρισε την ελευθερία,
μεγαλώνοντας μέσα σ' αυτήν,
του έδωσε επίσης τη δυνατότητα να μάθει τι σημαίνει ελευθερία.
Ο σωτήρας των Ισραηλιτών έπρεπε να είναι κάποιος
που δεν είχε εμπλακεί στο τραύμα.
Τους εμπλεκόμενους σ' αυτό
η Βίβλος τούς περιγράφει ως κάποιους που υστερούν σε πνεύμα.
Δεν μπορούσαν να φανταστούν μια ζωή διαφορετική απ' αυτήν που ζούσαν.
Χρειαζόταν κάποιος με άλλη θέαση του κόσμου.
Κάποιος από την αυλή ενός φαραώ.
ΠΙ-ΡΑΜΕΣ Η ΠΡΩΤΕΥΟΥΣΑ ΤΗΣ ΑΙΓΥΠΤΟΥ
Ο Μωυσής δεν έρχεται απλώς αντιμέτωπος με έναν φαραώ,
έναν άδικο ηγέτη, αλλά τον γνωρίζει και προσωπικά.
Μεγάλωσε σ' αυτό το σπίτι, έχει σχέση μαζί του.
Επομένως, η πολιτική διάσταση
και η προσωπική διάσταση είναι απόλυτα συνυφασμένες.
Διακυβεύονται πολλά.
Αποστολή του είναι να απελευθερώσει έναν ολόκληρο λαό.
Δεν είναι μόνο η δική του μοίρα το θέμα,
του ανατέθηκε μια πολύ σημαντική αποστολή.
Αλτ!
Θέλω να δω την πριγκίπισσα Βυθία.
Φύγε, χωρικέ.
Πιάστε τον!
Με λένε Μωυσή!
Γύρισε ο γιος της πριγκίπισσας!
Πού είναι;
Άνοιξε αμέσως.
Αυτός είναι!
Αρχόντισσά μου.
Άφησέ μας.
Καλό μου παιδί.
Δεν είσαι ασφαλής εδώ.
Ξέρω ότι δεν τον σκότωσες,
αλλά υπάρχουν κάποιοι που θα σε τιμωρήσουν γι' αυτό.
Φύγε από την πόλη αμέσως.
Το έμαθα.
Έμαθα τι συνέβη όταν ήμουν μωρό.
Έχω έναν αδερφό.
Μια αδερφή.
Την πρώτη μου μητέρα.
Έχασα…
Έχασα ένα παιδί.
Γεννήθηκε νεκρό.
Σκέφτηκα να πνιγώ στον Νείλο.
Μα το ποτάμι μού έδωσε μια νέα ζωή.
Μου χάρισε εσένα.
Εμφανίζεται η κόρη του φαραώ με τις υπηρέτριές της.
Έρχεται στον Νείλο και ακούει ένα κλάμα.
Βλέπει τη μικρή κιβωτό.
Ανοίγει το χέρι της και το χέρι της απλώνεται.
Διπλασιάζεται σε μήκος και εκτείνεται. Τεντώνεται.
Παίρνει την κιβωτό και την ανοίγει.
Και πάλι, ένα φως διαχέεται παντού
όταν αντικρίζει αυτό το μωρό.
Και αμέσως καταλαβαίνει ότι είναι μωρό Εβραίων.
Είσαι τόσο όμορφο.
-Ένα από τα μωρά των Εβραίων; -Μην το ξαναπείς αυτό!
Είναι δώρο.
Ναι.
Ναι, είσαι δώρο.
Κυρά μου, δεν μπορείτε να τον κρατήσετε.
Σκέψου καλά πριν μου πεις τι να κάνω.
Θα τον πάρουμε στο παλάτι.
Κανείς δεν ξέρει για την απώλειά μου.
Αυτό θα είναι το μωρό μου.
Κι αν το μάθει ο πατέρας σας;
Είναι το μυστικό μας.
Το δικό μας.
Ας τον ονομάσουμε Μωυσή.
Αυτός που βγήκε από το νερό.
Μωυσή μου.
Αιγυπτιακό όνομα;
Για έναν Αιγύπτιο πρίγκιπα.
Η κόρη του φαραώ δίνει στο μωρό
που έβγαλε από τον Νείλο το όνομα Μωυσής
ή "Μοσέ" στα εβραϊκά.
Η ιστορία μιλάει για μια πριγκίπισσα της Αιγύπτου
που δεν μιλάει εβραϊκά
και δεν θα είχε λόγο να δώσει στο παιδί εβραϊκό όνομα.
Επομένως, έχουμε μπροστά μας αυτό το εκπληκτικό έπος
για τον μεγάλο ελευθερωτή του εβραϊκού λαού
που εμφανίζεται στην Αίγυπτο και λέει "Ο Θεός με έστειλε να σας ελευθερώσω",
αλλά έχει ένα διαφορετικό όνομα.
Είναι σαν να εμφανίζεται σήμερα στην εβραϊκή κοινότητα
με το όνομα Καρίμ ή Μαίρη Τζέιν
ή με κάποιο από άλλο κυρίαρχο πολιτισμό.
Ο Μωυσής αποκαλείται με το όνομα που του έδωσε η κόρη του φαραώ.
Το Μιδράς προσπαθεί να φέρει αυτά τα δύο εδάφια
σε συμφωνία μεταξύ τους
και λέει ότι η πριγκίπισσα, η κόρη του φαραώ,
υιοθετήθηκε από τον Θεό ως κόρη του Θεού,
και έχει το όνομα Βυθία, που σημαίνει η κόρη του Γιαχ.
Η κόρη του Θεού των Εβραίων.
Κανένα άλλο πρόσωπο δεν αποκαλείται κόρη του Θεού.
Καμία άλλη.
Είναι ένα πολύ μοναδικό όνομα.
Θέλω τη βοήθειά σου, μητέρα.
Είναι αλήθεια.
Τον σκότωσα.
Φύγε.
-Τώρα. -Δεν μπορώ.
Μου είπε να επιστρέψω.
Σου είπε;
Ποιος;
Ο Θεός.
Ποιος θεός;
Ο ίδιος Θεός που με έφερε σ' εσένα όταν ήμουν μωρό.
Ο Θεός των Εβραίων.
Μου είπε να οδηγήσω τον λαό μου στην ελευθερία,
στην πατρίδα τους, τη Χαναάν.
Δεν θα τους δώσει ποτέ την ελευθερία τους!
Άκουσέ με. Αύριο έχει γενέθλια ο πρίγκιπας.
Ο φαραώ δεν αρνείται χάρες αυτήν τη μέρα.
Μωυσή, άκουσέ με.
Ο αδερφός μου είδε ένα όνειρο, έναν οιωνό.
Έχουν γίνει εκατοντάδες συλλήψεις.
Οι συλληφθέντες βασανίζονται!
Δεν τον έχω ξαναδεί έτσι.
Φύγε μακριά από την πόλη.
Μπορώ να ζήσω χωρίς να σε ξαναδώ, αν ξέρω ότι είσαι ζωντανός.
Φρόντισε να μη σε δουν.
Ο φαραώ δεν πρέπει να μάθει ποτέ ότι επέστρεψες.
Υποσχέσου μου.
Δεν σου κάθισε καλά.
Κάνεις λάθος.
Καλά του κάθισε. Ένδυμα προφήτη είναι.
Αρκετά.
Η γυναίκα μου έχει δίκιο. Δεν αξίζω αυτά τα ρούχα.
Είμαι αυτό που είμαι
και αυτό που θα γίνω.
Συγχώρεσέ με, Κύριε.
Πού είναι η πίστη σου, Μωυσή;
Φοβάμαι.
Θα υπάρξουν τρία σημάδια που θα αποδείξουν στον φαραώ ότι είμαι ο Κύριος.
Αν έχεις πίστη,
θα σου δοθούν για να τα αποκαλύψεις.
Κι αν κλονιστώ;
Αν ο ήλιος και η σελήνη αμφιβάλλουν,
αμέσως θα σβήσουν.
Θεωρώ ότι η σχέση του Μωυσή με τον Θεό ήταν πολύ αληθινή.
Είναι σαν να λέει "Θεέ, μου λες να κάνω αυτό,
αλλά να ξέρεις ότι έτσι αισθάνομαι.
Έχω μερικές ερωτήσεις. Έχω κάποια θέματα".
Στην ιστορία του Μωυσή στο Κοράνι,
ο Θεός τού ζητά να κάνει αυτά τα δύσκολα πράγματα
που ξέρει ότι δεν μπορεί να κάνει μόνος του.
Από πολλές απόψεις,
ο αναγνώστης του Κορανίου, κάποιος που το ακούει,
καλείται να μπει στη θέση αυτή
και να αναρωτηθεί "Ποιες είναι οι μεγαλύτερες προκλήσεις της ζωής μου;
Και πώς θα δημιουργήσω μια σχέση εμπιστοσύνης με τον Θεό,
μ' αυτήν την πανίσχυρη δύναμη που θα με οδηγήσει στο ταξίδι μου;"
Σήμερα τιμώ τα 18α γενέθλια του γιου μου.
Και τώρα, ως είθισται,
θέλω να μοιραστώ τις ευλογίες αυτής της ευοίωνης ημέρας
με τον αγαπημένο μου λαό.
Ποιος επιθυμεί να μου ζητήσει χάρη;
Να περάσουμε.
Δείξε τους ένα σημάδι.
-Άκουσες τι είπε ο βασιλιάς. -Όχι για εσάς.
Θα υπάρξουν τρία σημάδια που θα αποδείξουν στον φαραώ ότι είμαι ο Κύριος.
Είναι σημάδι.
Ο Θεός δίνει στον Μωυσή τρία σημάδια
ώστε ο Μωυσής να παρουσιαστεί
με κάποιου είδους διαπιστευτήρια.
Πρέπει να τον πιστέψουν.
Του λέει "Βάλε το χέρι σου στον μανδύα σου".
Και όταν το βγάζει, βλέπει ότι έχει λέπρα.
Σαν να λέμε θάνατος.
Εσύ.
Θα μιλήσει.
Μωυσή.
Γύρισες.
Τον ξέρει.
Ντυμένος σαν ζητιάνος.
Δολοφόνος, θα έλεγα.
Υποθέτω ότι ήρθες για συγχώρεση με την εύνοια αυτής της ξεχωριστής μέρας.
Επιλέγω…
να τη δώσω.
Ας αρθεί η τιμωρία για φόνο.
Το πιο πολύτιμο πράγμα στον κόσμο είναι η ελευθερία.
Σου ζητάμε να μας τη δώσεις.
Όπως και έκανα.
Ελευθέρωσε τον λαό μου.
-Τον λαό σου; -Τους Εβραίους.
Τους Εβραίους;
Δεν είσαι Εβραίος.
Γιατί λες ότι είσαι κοινός θνητός;
Σε ικετεύω, άσε μας να πάμε στην έρημο να προσκυνήσουμε τον Θεό μας.
"Τον Θεό μας";
Πες μου, μεγάλε βεζίρη, έχουμε ακούσει για κάποιον Εβραίο θεό;
Είναι στο Βιβλίο της Ημέρας;
Όχι, άρχοντά μου.
Έχει μήπως αναφερθεί ποτέ στο Βιβλίο των Νεκρών;
Ούτε λέξη, άρχοντά μου.
Ποιος είναι, τότε;
Ένας θεός που κάνει θαύματα.
-Το είδα με τα μάτια μου. -Δείξε μου.
Δείξε μου τι μπορεί να κάνει ο θεός σας.
Το φίδι είναι ένας από τους θεούς των Αιγυπτίων.
Είναι ο ουροβόρος όφις.
Συνδέεται με τον Νείλο.
Αυτή η ξεχωριστή μαγική ράβδος μπορεί να το μετατρέψει σε φίδι.
Να το μετατρέψει στο σύμβολο της Αιγύπτου.
Μάγοι.
Δείξτε αληθινή μαγεία.
Οι Αιγύπτιοι γνώριζαν από μαγεία.
Αν θες να δείξεις ένα σημάδι και να υπερισχύσεις των Αιγυπτίων,
πρέπει να υπερισχύσεις σε κάτι στο οποίο είναι καλοί.
Και ήταν καλοί στη μαγεία.
Η αιγυπτιακή μαγεία, ή "χέκα", όπως την έλεγαν,
βασιζόταν κυρίως στον γραπτό ή στον προφορικό λόγο.
Από εκεί προερχόταν αυτή η ισχύς ή θεϊκή δύναμη.
Συμβολικά, ο ουροβόρος όφις
καταπίνει την αιγυπτιακή βασιλεία, τη δύναμη και την εξουσία.
Επειδή οι φαραώ, τουλάχιστον για ένα διάστημα,
έφεραν κάλυμμα με κόμπρα.
Μεγαλειότατε, δεν είναι απλώς μαγεία.
Υπηρετεί έναν θεό πιο δυνατό από τους δικούς μας.
Συλλάβετέ τον.
-Αδερφέ… -Σιωπή.
Δεν ξέρω.
Ζητάμε μόνο τρεις μέρες.
Γιατί να ακούσω τον θεό σας;
Ποιες πόλεις έχει καταλάβει;
Ποιες μάχες έχει κερδίσει;
-Ναι. -Ναι.
Δημιούργησε τον ουρανό και τη γη, τα πάντα.
Λες ψέματα.
Εγώ είμαι ο άρχοντας του κόσμου,
πολυαγαπημένος των θεών που δημιούργησαν εμένα και τον Νείλο.
Όχι. Υπάρχει μόνο ένας αληθινός Θεός.
Κι αυτός ο Θεός, ο Θεός μου, σε δημιούργησε!
Πρώτη φορά ακούω αυτόν τον θεό!
Πρέπει να μιλήσει.
Εκ μέρους εμού και του γιου μου,
ευχαριστώ τον Ρα και την Ίσιδα γι' αυτό το απρόσμενο θέαμα,
που προσέφερε μεγάλη διασκέδαση.
Πάρτε αυτούς τους ανόητους από μπροστά μας.
Δρόμο!
Το χειρότερο χαρακτηριστικό του φαραώ είναι η αλαζονεία του
που τον φέρνει αντιμέτωπο με τον Μωυσή,
καθώς το βασικό γνώρισμα του Μωυσή είναι η ταπεινοφροσύνη.
Επομένως, αλαζονεία εναντίον ταπεινοφροσύνης.
Τους δείξαμε. Είδαν τη δύναμη του Θεού μας με τα μάτια τους.
Τον ξέρω. Δεν μπορούμε να είμαστε σίγουροι.
Βγείτε έξω.
Έπρεπε να δείτε το ύφος του φαραώ.
-Άκου με. -Και μετά…
Ο Θεός μού είπε ότι ο φαραώ θα αντισταθεί και ότι θα τον πατάξει γι' αυτό.
Ο φαραώ αντιστάθηκε, αλλά ο Θεός δεν τον έπληξε.
Καταλαβαίνεις;
Πες μου για τη γέννηση του Ελιέζερ.
Τι;
Οι αδερφές μου και όλοι οι άλλοι
έλεγαν ότι η δεύτερη γέννα θα ήταν ευκολότερη από την πρώτη.
Πες μου τι θυμάσαι.
Κράτησε πάνω από τρεις μέρες.
Ήμουν σίγουρος ότι θα τον χάναμε.
Ότι θα έχανα κι εσένα.
Κι όμως, δεν συνέβη αυτό.
Ο Θεός μπορεί να τον πατάξει,
αλλά ίσως πάρει περισσότερο απ' όσο περιμένεις.
Ίσως είναι πιο δύσκολο,
και να σε κάνει να ουρλιάζεις όπως εγώ.
Είναι στο χέρι του Θεού.
Αυτοί οι άνθρωποι βασίζονται σ' εσένα.
Και ποιος είμαι εγώ;
Είσαι αυτός που μιλάει με τον Θεό.
Αυτός είσαι.
Δεν περνάει μέρα
που να μην νιώθω με κάποιον τρόπο
ανασφαλής ή αγχωμένος για κάτι ή ανεπαρκής.
Σκέφτομαι τον Μωυσή με όλες τις αδυναμίες του.
Έχει ποινικό μητρώο. Αυτό το φρικτό παρελθόν.
Πέρασε 40 χρόνια στην αφάνεια και ο Θεός επέλεξε αυτόν.
"Θα σε χρησιμοποιήσω".
Η ιστορία του Μωυσή μάς αγγίζει τόσο πολύ
γιατί όλοι βλέπουμε τους εαυτούς μας στη ζωή του,
στις ερωτήσεις του, στους αγώνες του με τον Θεό.
"Θεέ μου, λάθος άνθρωπο διάλεξες".
Τόσα χρόνια προδοσίας.
Μετά την απώλειά μου, τον θεώρησα δώρο των θεών.
Σε κυρίεψε η τρέλα και είπες ψέματα στον πατέρα μας.
Η διαταγή του πατέρα μας να φονευθούν τα αθώα μωρά των Εβραίων
ήταν τρέλα!
Ένα βδέλυγμα!
Η μη τήρηση της διαταγής του μας έφερε κατάρα.
Έχω δει πράγματα που δεν έχεις δει.
Αν θες να μιλάς με προδότες, θα κανονίσω να βρεθείτε στο μπουντρούμι.
Δεν μπορώ να εξηγήσω τη δύναμη που μας έδειξε σήμερα. Εσύ μπορείς;
Είσαι αίμα μου.
Μας συνδέει άρρηκτος δεσμός.
Αποφάσισε.
Σε ποιους είσαι αφοσιωμένη;
Ένας ταπεινός εργάτης δεν είναι απειλή για την αυτοκρατορία σας.
Θα οργανώσω την εκτέλεσή του.
Δεν θα προβώ σε μια απερίσκεπτη κίνηση.
Μιλούν εκ μέρους των Εβραίων, δεν πρέπει να γίνουν μάρτυρες.
Υπάρχει άλλος τρόπος.
Όσοι έχουν χρόνο να επισκεφτούν την έρημο
σημαίνει ότι δεν δουλεύουν αρκετά!
Από τώρα και στο εξής,
στους Εβραίους δεν θα δίνεται πια άχυρο για την κατασκευή πλίθων.
Θα σκαλίζετε στο χώμα για να βρίσκετε άχυρο
και θα παράγετε τις ίδιες ποσότητες!
Αυτό θα μας σκοτώσει.
Στο βασίλειο δεν χωράνε φυγόπονοι!
Θα δουλέψετε πιο σκληρά!
-Δουλεύουμε σκληρά! -Πιο σκληρά απ' όλους!
Τώρα βλέπουμε τις συνέπειες αυτής της παράνοιας.
Ελπίζω ο Θεός μας να σε παρακολουθεί και να σε κρίνει.
Τι πρέπει να κάνω;
Τι; Να αγνοήσω τις εντολές του Θεού;
Όχι, έπρεπε να υποφέρεις,
όπως υποφέραμε κι εμείς πριν τολμήσεις να μας οδηγήσεις.
Και θα υποφέρεις!
Ο Κύριος θα απαιτήσει ό,τι επιθυμεί.
Και ο φαραώ θα κάνει το νταμάρι αυτό τάφο μας!
Ντροπή σας!
Ντροπή σε όλους σας!
Τετρακόσια χρόνια μόχθου στο χώμα δεν είναι αρκετά!
Θέλετε να έχετε αφέντη τον φαραώ;
Αφέντη των δεινών μας;
Θα ελευθερωθείτε από κάθε αφέντη;
Πρέπει να παλέψουμε για την ελευθερία.
Με κάθε κόστος.
-Ναι! -Ναι.
Η ελευθερία δεν προσφέρεται, κατακτιέται.
-Ναι. -Ναι.
Ακούστε τον Μωυσή.
Αφήστε τον να μας οδηγήσει.
-Ναι. -Ναι.
Μωυσή!
Μητέρα! Σεπφώρα!
-Μωυσή! -Μητέρα!
Μητέρα!
Βοήθεια!
Πάμε!
Είμαι αυτό που είμαι και αυτό που θα γίνω.
Πήγα στον φαραώ και έκανα ό,τι μου είπες,
και η ζωή μας έγινε άθλια.
Θυμήσου ποιος είμαι, Μωυσή.
Πήγαινε να μιλήσεις στον φαραώ το πρωί, στον περίπατό του στον Νείλο.
Γιατί; Ο φαραώ δεν θα μας αφήσει ποτέ να φύγουμε.
Κάνε ό,τι σου λέω.
Πήγαινε με τον Ααρών.
Χρησιμοποίησε τη ράβδο σου.
Έχε πίστη, Μωυσή.
Μητέρα.
Εγώ είμαι.
-Εγώ είμαι, ο Μωυσής. -Γιε μου.
Ο Θεός ήταν εδώ.
Ο δρόμος είναι έτοιμος, γιε μου.
Δείξε τους τον δρόμο,
όπου κι αν οδηγεί.
Θα το κάνω.
Θα το κάνω, μητέρα.
ΠΟΤΑΜΟΣ ΝΕΙΛΟΣ
"Ο Κύριος είπε στον Μωυσή
'Ο φαραώ παραμένει άκαμπτος
και αρνείται να αφήσει τον λαό να φύγει.
Πήγαινε αύριο το πρωί, όταν αυτός θα βγαίνει για το ποτάμι
και στάσου απέναντί του κοντά στην όχθη του Νείλου.
Πάρε στο χέρι σου και το ραβδί
που είχε γίνει φίδι'".
Πιάστε τους.
Μας φοβάσαι τόσο που δεν μας αφήνεις ούτε να μιλήσουμε;
Ήρθαμε για να σ' το ξαναζητήσουμε.
Άσε μας να πάμε στην έρημο για να προσκυνήσουμε τον Θεό μας.
Έναν θεό που στέλνει έναν δολοφόνο να μιλήσει εκ μέρους του;
Αν χρειαστεί, θα φύγω πάλι με αίμα στα χέρια μου.
Με απειλείς;
Δεν θα είναι αδυναμία να μας αφήσεις.
Θα είναι δύναμη.
Τολμάς να μιλάς για αδυναμία και δύναμη;
Σ' εμένα, έναν πολεμιστή;
Είσαι ένας άνθρωπος που μπορεί να γονατίσει ένα έθνος.
Το ξέρουμε.
Αλλά μπορείς να κυβερνάς με αγάπη και να ανταμείβεσαι γι' αυτό.
Νοιάζεσαι δηλαδή για το καλό μου;
Μιλάει ένα αλλαξοπαίδι.
Ένα χαμένο αγόρι ντυμένο με τα ρούχα ενός προφήτη.
Και τώρα εμφανίζεσαι μπροστά μου
χωρίς πίστη ή ευγνωμοσύνη σε όσους σου έδωσαν τα πάντα.
Η αιγυπτιακή αυτοκρατορία σε έφτιαξε.
Μωυσή, οι Εβραίοι απλώς σε μπέρδεψαν.
Και ο θεός σου
θα σε οδηγήσει σε μια άβυσσο.
Δες τη δύναμη του Θεού μου.
Ο Θεός είναι μεγάλος.
Όλο το νερό στην Αίγυπτο έγινε αίμα.
Ο λαός σου θα διψάσει πολύ.
Θα πίνουν κρασί μέχρι να ξαναβρούν νερό.
Τόσο το καλύτερο γι' αυτούς.
Μία ευκαιρία έχεις να κάνεις πρώτη εντύπωση.
Έπρεπε να είναι κάτι που θα τραβούσε την προσοχή του φαραώ
και θα σήμαινε ότι ο Θεός σοβαρολογούσε
για τη χειραφέτηση αυτή.
Πήρε τον Νείλο και τον μετέτρεψε σε αίμα.
Αντί να είναι πηγή ζωής,
είναι πηγή θανάτου.
Εδώ δεν έχουμε πρόβλημα με το νερό.
Το δικό μας είναι από ιερή πηγή.
Με τις πληγές, ο Θεός του Ισραήλ κάνει μια επίδειξη δύναμης
ενάντια στο αιγυπτιακό πάνθεον
γιατί αυτές οι πληγές αντιπροσωπεύουν αιγυπτιακές θεότητες.
Για παράδειγμα, η πρώτη πληγή μετατρέπει τον Νείλο σε αίμα.
Και ο Νείλος είναι η ζωή της Αιγύπτου.
Ο θεός του Νείλου είναι ο Χαπί, μια ανδρόγυνη θεότητα.
Και το αίμα του Νείλου
ίσως συμβολίζει τον τραυματισμό ή και τον θάνατο του Χαπί.
Υπάρχει αίμα παντού.
Ελάτε!
"Όλοι οι Αιγύπτιοι έσκαβαν γύρω από τον Νείλο, για να βρουν νερό να πιουν…
γιατί το νερό του Νείλου δεν πινόταν".
Ούτε ο φαραώ έπινε για επτά μέρες.
Μασούσε γρασίδι για να βγάλει λίγο υγρό από αυτό,
γιατί κάθε φορά που πάει να πιει νερό, αυτό γίνεται αίμα.
Μια νέα δύναμη είναι διάχυτη στην Αίγυπτο
και η παλιά δύναμη θέλει να μάθει τα όριά της.
Τελείωσε;
Σύντομα, μεγαλειότατε.
Μεγαλειότατε, η πριγκίπισσα θέλει να μάθει
πότε θα μιλήσετε στους Εβραίους.
Να περιμένουν.
Έγινε, μεγαλειότατε.
Φαραώ, ήρθαμε ειρηνικά για να διαπραγματευτούμε.
Δηλητηριάσατε το ποτάμι μου.
Όχι εμείς.
Ο Θεός.
Πρόκειται για ευτελή κόλπα που μπορούν να κάνουν και οι δικοί μου μάγοι.
Διαταράξατε την τάξη του βασιλείου μου.
Μόνο μία τιμωρία σάς αρμόζει.
Είναι ο γιος μου.
Και είναι σημαντικός για τους Εβραίους.
Το ποτάμι επανέρχεται.
Γιατί να πικράνεις τους εργάτες σου και να προκαλέσεις εξέγερση;
Εφόσον λέει ότι είναι Εβραίος,
θα αντιμετωπιστεί ως Εβραίος.
Βάλτε τους να δουλέψουν.
Ευτελή κόλπα.
Το Κοράνι περιγράφει τον φαραώ ως κάποιον περιφρονητικό.
Αυτός ο χαρακτηρισμός είναι ιδανικός γιατί αποτυπώνει
αυτήν την υπεροψία του
όταν ακούει το μήνυμα της προφητείας
να μη γίνει τύραννος επί γης
και να αναγνωρίσει την υπεροχή του Θεού έναντι όλων.
Δεν μπορεί να λάβει το μήνυμα,
γιατί το εγώ του τον εμποδίζει
να ακούσει τον Μωυσή.
Ελάτε!
Πιάστε δουλειά.
Δουλειά τώρα!
-Σταμάτα! -Δούλεψε!
Άντε!
Δουλέψτε! Πάμε!
Ελάτε!
"'Ιδού, θα στείλω σ’ ολόκληρη την περιοχή σου βατράχους'".
Άντε!
"'Ο Νείλος θα βγάλει βατράχους,
που θα ανεβούν και θα μπουν στο ανάκτορό σου,
στα υπνοδωμάτιά σου και πάνω στο κρεβάτι σου,
θα μπουν στα σπίτια των αυλικών σου,
στους φούρνους και στα ζυμωτήρια.
Θα πηδάνε πάνω σου,
πάνω στους αυλικούς σου και πάνω σ’ όλο τον λαό σου'".
Η δεύτερη πληγή είναι οι βάτραχοι.
Κι αυτοί οι βάτραχοι πολλαπλασιάζονται.
Και τυχαίνει η αιγυπτιακή θεότητα της γονιμότητας να είναι η Χεκέτ,
με κεφάλι βατράχου.
Μετά τις δύο πρώτες πληγές
το ερώτημα είναι ποιος είναι υπεύθυνος για τον Νείλο.
Είναι ο Χαπί ή ο Γιαχβέ;
Υπεύθυνος για τη γονιμότητα; H Χεκέτ ή ο Γιαχβέ;
Υπάρχουν ιστορίες για το πώς τα βατράχια κατέκλυζαν τις πόλεις,
πώς κάποιος κοιμόταν και ξυπνούσε καλυμμένος από βατράχια.
Οι βάτραχοι κάλυπταν τον άνθρωπο σε σημείο που να μην μπορεί να σηκωθεί.
Έτρωγες κι ένας βάτραχος πηδούσε στο στόμα σου.
Είναι σαν μια τρελή ταινία τρόμου του Χόλιγουντ.
Άνθρωπος, όχι θεός.
Οι μάγοι κατάφεραν να κάνουν το ίδιο.
Αναπαρήγαγαν τις δύο πρώτες πληγές, τον Νείλο και τα βατράχια.
Δεν μπορούν, όμως, να τα αναιρέσουν.
Μπορούν να δημιουργήσουν χάος, αλλά όχι να επιβάλουν τάξη.
Μόνο ο Γιαχβέ μπορεί να επιβάλει την τάξη.
"Κάλεσε ο φαραώ τον Μωυσή και τον Ααρών και τους είπε
'Παρακαλέστε τον Κύριο να πάρει τους βατράχους από μένα κι από τον λαό μου
και τότε θα αφήσω τον λαό σας να φύγει για να προσφέρει θυσία στον Κύριο'.
Ο Μωυσής του είπε
'Θα γίνει όπως ζητάς,
για να δεις ότι δεν υπάρχει άλλος σαν τον Κύριο, τον Θεό μας'.
Και ψόφησαν οι βάτραχοι στα σπίτια,
στις αυλές και στα χωράφια.
Και τους μάζευαν σε σωρούς αμέτρητους, τόσους που βρόμησε η χώρα.
Μόλις, όμως, ο φαραώ ανέπνευσε,
πεισμάτωσε πάλι, όπως το είχε πει ο Κύριος,
και δεν άκουγε τον Μωυσή και τον Ααρών".
Όταν εμφανίζονται οι πρώτες πληγές,
πολλοί σύμβουλοι του φαραώ του λένε "Μην υποκύψεις".
Γρήγορα, όμως, τα πράγματα αλλάζουν
και πολύ σύντομα όλοι οι σύμβουλοί του λένε
"Πρέπει να υποχωρήσεις".
Αλλά δεν ακούει.
Έχουμε τον Εβραίο θεό που έρχεται από μακριά,
ο λαός του οποίου είναι υποδουλωμένος, άρα είναι αδύναμος,
και βαδίζει σε αιγυπτιακό έδαφος και διεξαγάγει σκληρό αγώνα
για μερικά κεφάλαια, χωρίς να σταματάει.
Τι είναι αυτά;
Ψείρες.
Είναι παντού!
Οι Αιγύπτιοι φοβόντουσαν πολύ τις ψείρες.
Είχαν εμμονή με την καθαριότητα,
γι' αυτό ξύριζαν το σώμα και το κεφάλι τους.
Ακόμα κι οι γυναίκες δεν είχαν μαλλιά ή είχαν πολύ κοντά μαλλιά
και φορούσαν περούκα για να αποφεύγουν τις ψείρες.
Οι πληγές αποτελούν μια κλιμάκωση
για να δείξουν ότι ο Θεός είναι ανελέητος,
ότι ο Θεός θα τιμωρεί όλο και πιο αυστηρά για να πετύχει το θέλημά του.
Φύγετε!
"Ο Κύριος είπε στον Μωυσή
'Θα στείλω σμήνη από μύγες'.
Κι έπεσε η μύγα σύννεφο στο ανάκτορο του φαραώ.
Σ' όλη τη χώρα της Αιγύπτου. Και ήταν η μύγα καταστροφή για τη χώρα".
Οι μάγοι μου δεν μπορούν να φτιάξουν σμήνη εντόμων.
Ανησυχητικό.
Έχει δυνάμεις που εμείς δεν έχουμε.
Δεν ξέρω τι να κάνω.
Λέει ότι έχει έναν θεό με το μέρος του.
Έναν.
Ένας θεός είναι σπουδαιότερος από πολλούς;
Τι θα κάνουμε μ' αυτόν;
Είσαι ο μόνος αληθινός ηγέτης.
Οι Εβραίοι έχουν μόνο έναν θεό.
Μιλάει μόνο μέσω ενός άντρα.
Χώρισε τον άντρα από τον λαό του.
Κάν' τους να αμφιβάλλουν.
Δεν είναι ένας απ' αυτούς.
Σε θέλει ο φαραώ.
Θα έρθεις στην αυλή του τώρα.
Θα έρθουμε αμέσως.
Μόνο ο Μωυσής.
Μωυσή.
Έλα κοντά μου.
Πιες λίγο κρασί.
Είναι καλύτερο από το νερό.
Σου έλειψαν αυτά κατά τη διάρκεια της εξορίας σου;
Αυτές οι πολυτέλειες;
Η ζωή στην έρημο έχει τα πλεονεκτήματά της.
Νιώθεις κοντά στον Θεό.
Λοιπόν…
Τι θα κάνουμε;
Μωυσή, η μαγεία σου με νίκησε.
Είμαι χαμένος.
Πες μου, τι θέλεις;
Το έχουμε πει.
Θέλουμε να πάμε στην έρημο να κάνουμε θυσίες στον Θεό μας.
Καλώς.
Κάντε τις θυσίες σας.
Αλλά κάντε τες εδώ στην πόλη.
Αυτό δεν γίνεται.
Όλα γίνονται.
Οι θυσίες που κάνουμε
προκαλούν αποστροφή στον λαό σου.
Θα δώσω εντολή στον λαό μου να το ανεχτεί.
Θα υπακούσουν.
Χρειαζόμαστε μόνο τρεις μέρες.
Δύο άντρες.
Δύο θεοί με διαφορετικές απόψεις.
Σέβομαι που είσαι Εβραίος.
Αλλά είμαστε οικογένεια, Μωυσή.
Η Αίγυπτος ανήκει και σ' εσένα.
Αυτός είναι ο τόπος σου.
Αυτός είναι ο λαός σου.
Υποφέρουν.
Θα βρούμε μια μέση λύση.
Πιες λίγο κρασί.
Έχουμε δύο μέρες.
Δύο μέρες;
Μόνο αυτό δέχτηκε να μου δώσει.
Μπορούμε να φύγουμε. Όλοι μας.
Δύο μέρες.
Δύο μέρες είναι αρκετές αν ταξιδεύουμε όλη νύχτα.
Με τις γυναίκες και τα παιδιά μας;
Όλοι μας.
Μπορεί να πετύχει.
Ο Μωυσής ξέρει την έρημο.
Ο λαός μας όχι.
Πολλοί απ' αυτούς φεύγουν πρώτη φορά από τη Γεσέν.
Θα φοβηθούν πολύ.
Πώς θα τους πείσουμε να το κάνουν αυτό;
Κατάφερα να τον πείσω για δύο μέρες.
Έχει προσφέρει κάτι ποτέ;
Πώς θα νιώσει ο λαός μας στην έρημο;
Νιώθω ότι είμαστε…
Είναι άνθρωποι με περιορισμένη ελευθερία.
Ξέρουν από κακουχίες, αλλά…
όχι από αναζήτηση τροφής.
Δεν ξέρουν πώς να είναι ανεξάρτητοι.
Μωυσή, έλα, σε παρακαλώ.
Πλησιάζει η ώρα.
Μητέρα.
Μητέρα, εγώ είμαι.
Εγώ, ο Μωυσής.
Σ' αγαπώ, Μωυσή.
Φεύγουμε σε δύο μέρες, μητέρα.
Σε δύο μέρες μόνο.
Θα είμαστε ελεύθεροι.
Θα είσαι ελεύθερη.
Μητέρα.
-Μητέρα. -Έφυγε.
Δεν έφυγε. Μητέρα.
Μητέρα!
Καλέ μου αδερφέ, έφυγε.
Ο ήλιος έφτασε ψηλά.
Ήρθε η ώρα, Μωυσή.
Σταματήστε τη δουλειά!
Πηγαίνετε σπίτι και μαζέψτε τους δικούς σας.
Φεύγουμε αμέσως για την έρημο.
Διαταγή του φαραώ!
Ακούσατε ότι μπορείτε να σταματήσετε τη δουλειά
και να πάτε στην έρημο για θυσίες!
Είναι ψέμα!
Ο φαραώ σας δεν δίνει τέτοια άδεια.
Θα συνεχίσετε να δουλεύετε σήμερα και αύριο.
-Ο φαραώ μάς υποσχέθηκε… -Δεν έκανε κάτι τέτοιο.
Μας υποσχέθηκε ανάπαυλα και θα την πάρουμε.
Σταμάτα!
Πιάστε δουλειά!
Γυρίστε στις δουλειές σας.
Άσ' το. Έλα.
Πιάστε δουλειά! Έλα.
Πάλι μου είπες ψέματα!
Δεν κατάλαβες καλά.
Πίστεψα την υπόσχεσή σου.
Επικοινωνώ με θεούς.
Δεν δίνω υποσχέσεις.
Οι δικοί σου σε αμφισβητούν.
Ήταν αναμενόμενο.
Δεν είσαι ένας από αυτούς.
Μοιράζεστε την ίδια καταγωγή, και λοιπόν;
Θες να τους προσφέρεις τον παλιό τους Θεό,
αλλά πόσα ξέρουν γι' αυτόν τον Θεό σε σχέση με τον φαραώ τους;
Νοιάζομαι γι' αυτούς.
Ζήτησα από τον Όσιρι, τον Ώρο και την Ίσιδα να ευημερήσουν.
Χωρίς εμένα, έχουν φαγητό;
Νερό;
Σπίτι να μείνουν;
Ο Θεός δεν έκανε το ταξίδι εύκολο, γιατί εμείς δεν το κάνουμε εύκολο.
Δεν είναι έτσι η ζωή.
Έχει τύχει να πάρεις ποτέ το μάθημά σου ή να νομίζεις ότι το πήρες,
αλλά όταν τα πράγματα αρχίσουν να γίνονται πιο βολικά
και να γίνονται εύκολα, να ξεχάσεις το μάθημα που πήρες;
Να ξεχάσεις αυτό που έμαθες;
Τι χρειάζεται για να πάρεις όντως το μάθημά σου; Δυσκολία.
Πρέπει να σταματήσουμε.
-Να συμφιλιωθούμε με τον φαραώ. -Όχι!
Καμία συμφιλίωση.
Ο Μωυσής έχει δίκιο.
Όσο τον δυσκολεύουμε, τόσο θα μας δυσκολεύει.
Είναι ασήμαντος για τον Θεό!
Μια τρίχα που πρέπει να ξεριζωθεί.
Τότε, γιατί δεν ξεριζώνει τον φαραώ;
Να ανοίξει τις πύλες, να σκοτώσει τους φρουρούς και να μας σώσει;
Αν ο Θεός μας είναι παντοδύναμος, γιατί δεν βάζει ένα τέλος;
Αν θέλουμε να γίνουμε έθνος,
χρειαζόμαστε δύναμη.
Νομίζετε ότι όλα θα είναι εύκολα όταν ελευθερωθούμε;
Όχι.
Θα είναι δύσκολο να πάρουμε μια γη,
να χτίσουμε ένα μέλλον.
Πιο δύσκολο από το χτίσιμο ενός ναού, χιλίων ναών!
Και το μόνο που θα μας καθοδηγεί θα είναι η δύναμη και η πίστη.
Γι' αυτό δοκιμαζόμαστε.
Δαθάν.
Πες στους άντρες σου "Περιμένετε, υποφέρετε".
Ο φαραώ θα υποφέρει πιο πολύ.
Ο προφανής στόχος για τις πληγές ήταν ο φαραώ
και σε μικρότερο βαθμό
νομίζω ότι προορίζονταν για τους Εβραίους,
διότι θεωρώ ότι χρησιμοποιήθηκαν για να τους πείσει και να τους εξηγήσει
ότι αυτό που γινόταν δεν ήταν κάτι που μπορούσαν να επιχειρήσουν,
κάτι που μπορούσαν να κάνουν μόνοι.
Επί 400 χρόνια
δεν είχαν καταφέρει να αποφύγουν και να αποτρέψουν
τη σκλαβιά.
Κι όμως, βλέπουν τον Θεό τους να δίνει μάχες για λογαριασμό τους
χωρίς να χρειάζεται να προσπαθήσουν να το κάνουν οι ίδιοι.
Είμαι αυτό που είμαι και αυτό που θα γίνω.
Κύριε.
Αύριο
όλα τα ζωντανά στο βασίλειο του φαραώ θα πεθάνουν.
Και μετά θα ενδώσει ο φαραώ;
Όχι, είναι αναπόφευκτο.
Έχω σκληρύνει την καρδιά του.
Μα Κύριε,
δεν θα ήταν καλύτερα να τον μαλακώσεις;
Ο Θεός λέει στον Μωυσή "Θα σκληρύνω την καρδιά του φαραώ".
Υπάρχει αυτό το απόσπασμα που αναφέρει
πως ο Θεός σκλήρυνε την καρδιά του φαραώ,
δηλαδή θα μπορούσε να αφήσει τον λαό του Ισραήλ να φύγει,
αλλά ήθελε να αποδείξει κάτι παρεμβαίνοντας στη θέληση του φαραώ
και αλλάζοντας τη γνώμη του.
Ο Θεός αποφασίζει τι θα συμβεί, ακόμα κι αν είναι παράδοξο.
Στην ισλαμική αντίληψη, η καρδιά σκληραίνει
όταν συνεχίζει να ακολουθεί τον δρόμο της παρέκκλισης.
Είναι μια σειρά αποφάσεων σε βάθος χρόνου
που συνολικά οδηγούν κάποιον μακριά από την καθοδήγηση.
Η καρδιά σκληραίνει σε βάθος χρόνου.
Σκέφτομαι κάτι ανάλογο στο πλαίσιο της σύγχρονης ιατρικής επιστήμης.
Η χοληστερίνη δεν συσσωρεύεται ξαφνικά και προκαλεί έμφραγμα.
Η πλάκα δημιουργείται σταδιακά στην καρδιά.
Ξέρει ότι θα υπάρξει ένας ανυπολόγιστος αριθμός νεκρών
εξαιτίας της σκληρής καρδιάς του,
αλλά δεν ξέρει πώς να κάνει πίσω.
Είναι σημαντικό από πλευράς ηθικής.
Όσο κι αν πιστεύουμε στην ικανότητα των ανθρώπων
για εξιλέωση και καλυτέρευση,
μας αρέσουν οι ιστορίες εξιλέωσης,
ο Θεός μάς διδάσκει ότι κάποιοι είναι τόσο κακοί,
τόσο φρικτοί, που χάνουν την ικανότητα αυτή.
"Αν όμως αρνηθείς να τους αφήσεις,
τότε εγώ, ο Κύριος, θα επέμβω και θα χτυπήσω
τα ζώα που είναι στο χωράφι,
τα άλογα, τα γαϊδούρια, τις καμήλες,
τα βόδια και τα πρόβατα.
Θα φέρω φοβερό θανατικό".
Πότε έγινε αυτό;
Τη νύχτα.
Έλα, σε παρακαλώ, σήκω.
Μη μας δουν να αντιδράμε έτσι.
Άρχοντά μου.
Η προμήθεια σιτηρών δεν έφτασε το πρωί.
Δεν είχαμε ζώα για τα κάρα.
Είναι όλα ψόφια.
Όλα;
Όλα, εκτός απ' αυτά των Εβραίων.
Αγελάδες και άλογα αρρωσταίνουν.
Δεν ξέρουμε αν ήταν αυτός.
Πίσω.
Αυτός ο φαραώ ήταν τόσο απορροφημένος στην ιδέα του μεγαλείου του
που δεν υπήρχε χώρος για άλλον.
Η γνωστική ασυμφωνία ανάμεσα στο ότι όλα καταρρέουν
και στο ότι συνεχίζει μου θυμίζει τον Χίτλερ.
Ο Χίτλερ, εν τέλει,
ήταν τόσο αφοσιωμένος στην αρρωστημένη αποστολή του
που δεν έβλεπε ότι ολόκληρο το βασίλειό του κατέρρεε.
Και, αντιστοίχως, θεωρώ
ότι ο φαραώ αιφνιδιάστηκε τόσο πολύ απ' όσα συνέβαιναν
επειδή κοιτούσε μόνο μέσα του.
Παρά τα θαύματα και όλα τα σημάδια, ο φαραώ πίστευε ακόμα ότι ήταν θεός.
Σ' ένα εδάφιο στο Κοράνι
ο φαραώ απευθυνόμενος σε κάποιον δικό του, λέει
"Φτιάξε μου ένα ψηλό κτίριο", μάλλον πυραμίδα,
"για να φτάσω στον ουρανό και να δω τον Θεό του Μωυσή".
Ο ναρκισσισμός του τον έφτασε σε σημείο να θέλει όντως να ανέβει στον ουρανό
για να δει τον Θεό του Μωυσή.
Δεν πίστευε ότι υπήρχε κάποιος πιο ισχυρός από αυτόν.
Τριάντα επτά έπαθαν τύφο,
ψείρες στον γυναικωνίτη,
με το σύνολο να ανέρχεται…
σε 350
στο παλάτι.
Να συνεχίσω;
Άρχοντα;
Αν ήταν τόσο δυνατός, θα έπληττε κι εμένα.
Δεν τα βάζει μ' έναν θεό!
"Κι ο Κύριος άρχισε να στέλνει χαλάζι.
Δεν είχε ξαναπέσει χαλάζι τόσο δυνατό στη χώρα της Αιγύπτου
από τότε που είχε γίνει έθνος.
Σ' ολόκληρη τη χώρα το χαλάζι κατέστρεψε
όσους ανθρώπους και ζώα βρέθηκαν έξω στα χωράφια.
Και μόνο στην περιοχή της Γεσέν, όπου κατοικούσαν οι Ισραηλίτες,
δεν έπεσε χαλάζι".
Σ' αγαπώ, αδερφέ μου.
Σου ζητώ να τον ακούσεις.
Επειδή αγαπάς κι αυτόν.
Ο κόσμος θα πεινάσει.
Χιλιάδες.
Εκτός αν υποκύψει ο φαραώ.
Θα το κάνει;
Ας το ελπίσουμε.
Ο όρος "φαραώ"
χρησιμοποιείται ακόμα και σήμερα στη σύγχρονη αραβική γλώσσα.
Υπάρχει και αντίστοιχο ρήμα.
Κάποιος που είναι ξιπασμένος, που καυχιέται,
κάποιος που δεν ακούει, κάποιος που αψηφά,
που αψηφά τους πάντες.
Είναι φαραώ. Συμπεριφέρεται σαν φαραώ.
Στο πεδίο της πολιτικής, τα περισσότερα απολυταρχικά καθεστώτα
έχουν έναν δικτάτορα που φέρεται αντίστοιχα.
Άνθρωποι σαν τον φαραώ υπάρχουν ακόμα.
Μεγαλειότατε.
Κανείς δεν δουλεύει.
Ο λαός θα λιμοκτονήσει.
Δεν το αντέχουμε αυτό.
Δεν μπορούμε να συνεχίσουμε έτσι.
Ο Κύριός μου δεν θα υποχωρήσει αν δεν μας δώσεις αυτό που ζητήσαμε.
Πες στον Κύριό σου να σταματήσει το χαλάζι.
Και τότε, θα μιλήσουμε.
Έχεις αποδείξει ότι είσαι υπό την προστασία ενός θεού.
Από ευγένεια προς αυτόν,
θα αφήσω τον λαό σου να πάει στην έρημο και να κάνει θυσίες.
Μεγαλόψυχο, μεγαλειότατε.
Ωστόσο…
οι μέρες περιπλάνησης στην έρημο μπορούν να θολώσουν ένα νεαρό μυαλό.
Γι' αυτό, θα αφήσετε τα παιδιά σας στην πόλη.
Ως προστάτης του λαού σου, τους το χρωστάω.
Τα παιδιά μας θα έρθουν μαζί.
-Γιατί; -Αυτό διατάζει ο Κύριός μας.
Αυτό διατάζω εγώ!
Άρχοντά μου!
Τα σιτηρά που έχουμε φτάνουν για επτά χρόνια.
Είμαστε οι καλύτεροι καλλιεργητές.
-Θα αντέξουμε. -Φαραώ!
Δώσε μου αυτό που σου ζητάω,
αλλιώς, σου ορκίζομαι, ένα σμήνος ακρίδων θα φάει κάθε σπόρο στη χώρα σου!
Για το καλό του λαού σου, υποχώρησε.
"Ο Κύριος έστειλε έναν ανατολικό άνεμο που φυσούσε όλη τη μέρα και όλη τη νύχτα.
Ο ανατολικός άνεμος έφερε τις ακρίδες".
Οι σωρευτικές επιπτώσεις αυτών των πληγών,
με την έλλειψη παροχής νερού,
με την επίθεση των μυγών και όλων των εντόμων
που υπονόμευε την προμήθεια των τροφίμων,
που κατέστρεφε τη ζωή και την οικονομία,
έγιναν αισθητές επειδή ήταν τόσο αληθινές
και άγγιξαν τις ζωές των ανθρώπων στον τόπο όπου ζούσαν.
Ο Θεός λέει μια ιστορία.
Μιλάει στους Ισραηλίτες.
Και η ιστορία που τους λέει είναι η πλήρης αποδόμηση
της πηγής ισχύος όπως τη νομίζουμε.
Το ένα μετά το άλλο, ο Θεός διαλύει τη γη, την οικονομία,
την εξουσία.
"Οι ακρίδες καταβρόχθισαν τα σπαρτά
και όλους τους καρπούς των δέντρων, ό,τι είχε απομείνει από το χαλάζι.
Δεν έμεινε ίχνος πράσινο ούτε στα δέντρα
ούτε στους αγρούς σ' ολόκληρη την Αίγυπτο".
Φαραώ, άκου τις κραυγές μας!
Πατέρα,
είδα τον κόσμο έξω από το παλάτι.
Πεθαίνουν της πείνας.
Δείχνουμε ποιοι είμαστε με όσα πετυχαίνουμε
και με όσα υπομένουμε.
Γιατί το υπομένουμε αυτό;
Είμαι ο φαραώ.
Εσύ μια μέρα θα γίνεις φαραώ.
Είμαστε η τάξη, οι πυλώνες αυτού του ισχυρού βασιλείου.
Αν υποκύψω στον Θεό των Εβραίων,
αν…
ηττηθώ…
τα θεμέλια θα καταρρεύσουν.
Θα εξαφανιστούμε.
Δεν είναι ήττα, αδερφέ μου.
Είναι ταπεινοφροσύνη και λογική.
Είναι πρόοδος.
Οι θεοί μπορούν να ζουν ειρηνικά.
Ο Σετ και ο Ώρος συμφιλιώθηκαν.
Μοίρασαν τον κόσμο μεταξύ τους.
Να μοιράσω έναν κόσμο που είναι ήδη δικός μου;
Πατέρα, αν δώσεις στον Μωυσή αυτό που θέλει,
θα οδηγήσεις τον λαό μας στην ευημερία.
Θα αποκτήσεις μεγαλύτερη αξία, όχι μικρότερη.
Έχω ήδη την ύψιστη αξία, δεν υπάρχει παραπάνω.
Θα φανώ αδύναμος αν υποκύψω στον Θεό του Μωυσή.
Δεν θα το κάνω αυτό.
Δεν θα το κάνω.
"Έπεσε βαθύ σκοτάδι σ' ολόκληρη τη χώρα.
Δεν έβλεπε ο ένας τον άλλο
και δεν μετακινήθηκε κανείς από τη θέση του
για τρεις μέρες".
Καλύφθηκε ο ήλιος. Ο θεός του ήλιου, ο Ρα, είναι επικεφαλής όλων
και ο προστάτης θεός του φαραώ.
Τα πράγματα σοβάρεψαν πολύ.
Το σκοτάδι είναι επίθεση στον Ρα
επειδή οι Αιγύπτιοι θεωρούσαν τον ήλιο αναπόσπαστο κομμάτι της κοσμικής τάξης.
Οι Αιγύπτιοι δεν καταλάβαιναν τι ακριβώς συνέβαινε στον ήλιο τη νύχτα,
οπότε αυτό τους φόβιζε πολύ, γιατί το σκοτάδι
αντιπροσώπευε το άγνωστο.
Σχετιζόταν επίσης με το ταξίδι στον κάτω κόσμο.
Νομίζω ότι το σκοτάδι αντιπροσώπευε επίσης τον θάνατό τους ως άτομα.
Στη Γένεση ο Θεός δημιουργεί τάξη μέσα από το χάος.
Με τις πληγές, η τάξη μετατρέπεται πάλι σε αταξία,
σε μια κατάσταση πριν από τη δημιουργία.
Είναι μια συμπαντική παράσταση.
Ο ένας θεός εναντίον του άλλου. Ποιος θα κερδίσει τη μάχη;
Δεν μπορεί να αντισταθεί.
Η περηφάνια του τον τυφλώνει.
Πρόσεχε.
Η δύναμη που έχεις είναι μεγάλη.
Μην την αφήσεις να σε σκληρύνει.
Μωυσή.
Σε παρακαλώ, βάλε τον ήλιο και το φεγγάρι ξανά στον ουρανό.
Θα μας αφήσεις να πάμε για θυσίες.
Θα μας αφήσεις να πάρουμε τα παιδιά μας,
τους γέροντές μας.
Όλο το έθνος του Ισραήλ.
Δεν θα κάνετε θυσίες.
Ας το πούμε ξεκάθαρα.
Σκοπεύετε να φύγετε.
Να φύγετε και να προδώσετε τον ηγέτη σας.
Εμένα.
Είναι αλήθεια.
Θα φύγουμε.
Είμαστε πολύ καιρό δεμένοι μαζί σου, φαραώ.
Άσε τον λαό μου να φύγει.
Φύγε.
Σώσε τον λαό σου.
Γλίτωσε τον εαυτό σου από τον πόνο που έπεται.
Γλίτωσε κι εμένα απ' αυτόν.
Φύγε.
Και πρόσεχε πού πατάς.
Θα προσέχω.
Αν ξαναδείς το πρόσωπό μου,
θα σε διαλύσω.
Ορθά μίλησες.
Δεν θα ξαναδείς το πρόσωπό μου.
-Μητέρα. -Μωυσή.
Δεν υποχώρησε.
Φοβάμαι ότι δεν μπορεί.
Ο Θεός σου είναι πιο δυνατός.
Όποιος έχει μάτια μπορεί να το δει.
Σε παρακαλώ, Μωυσή, ζήτησέ του να δείξει έλεος στην Αίγυπτο.
Δεν θα βοηθήσει.
Τι ορίζει ο Κύριός σου τώρα;
Είμαι ο εξολοθρευτής.
Μωυσή; Τι θα συμβεί τώρα;
Είμαι ο εξολοθρευτής.
Θάνατος.
Υποτιτλισμός: Δέσποινα Πασσαλή